Tanssiin-pyytäjä
Jo neitonen kuutamalla
 On nukkuva vuoteellaan,
 Kuin akkunan alla laulu
 Niin riemuisa soitetaan.

 ”Ken mahtaa siellä olla –
 Ma katsomassa kuin käyn!”
 Hän luurangon ulkona näkee,
 Se soittaa ja laulaa näin:

 ”Sa lupasit tanssin mulle,
 Vaan sanasi söit, jonka sain –
 Käy ulos! Sun tanssia täytyy
 Tän’ yönä mun haudallain!”

 Ja neitoa kammostuttaa,
 Hän lähtevi kuutamaan,
 Hän seuraa luurankomiestä,
 Jok’ eessänsä laulaa vaan.

 Hän soittaa ja laulaa ja tanssii
 Ja luitansa kälkyttää,
 Ja hirveetä kalloansa
 Kuun loistossa nyykyttää.

B. F. Salonen
Heinrich Heine
Runot

be:Дзяўчына спіць у пакоі (Гейнэ/Таўбін)
de:Die Jungfrau schläft in der Kammer
ru:Ночная пляска (Гейне; Миллер)
uk:Дівчина спить тихо в кімнаті (Гейне/Леся Українка)